**PINIGŲ SURINKIMO PASLAUGŲ, RENKANT MOKESTĮ (NE GRYNAISIAIS PINIGAIS) UŽ TRANSPORTO PRIEMONIŲ STOVĖJIMO JUDU AIKŠTELĖSE BE UŽTVARO APMOKĖJIMĄ MOBILIĄJA PROGRAMĖLE,**

**PIRKIMO SUTARTIS**

**SPECIALIOJI DALIS**

Savivaldybės įmonė „SUSISIEKIMO PASLAUGOS“, juridinio asmens kodas 124644360, atstovaujama direktorės Loretos Levulytės-Staškevičienės, veikiančio (-s) pagal įmonės įstatus (toliau – **Užsakovas**),

ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Paslaugų teikėjas**),

sudarė šią paslaugų sutartį (toliau – **Sutartis**).

1. **SUTARTIES OBJEKTAS (Sutarties BD 3 skyrius)**
	1. Paslaugų teikėjas įsipareigoja Sutartyje nurodytomis sąlygomis ir terminais suteikti Užsakovui pinigų surinkimo paslaugą, renkant vietinę rinkliavą už transporto priemonių stovėjimą per **[įrašyti]** Programėlę(toliau – **Paslauga**).
2. **PASLAUGŲ ĮKAINIAI**
	1. Perkamų paslaugų įkainiai:

|  |  |
| --- | --- |
| **Paslauga** | **Paslaugų kaina\*** |
| **1** | **2** |
| Pinigų surinkimo paslaugos, renkant mokestį už automobilių stovėjimą JUDU aikštelėse be užtvaro per „*įrašomas pavadinimas*“ programėlę | *0,0 proc.* |

**\* Tiekėjas teikia paslaugą Užsakovui neatlygintinai*. Jokie mokėjimai (komisiniai, paslaugų mokestis, išlaidų atlyginimas) Užsakovo Tiekėjui nebus mokami.***

Teikiant Paslaugas, jokie Paslaugų tiekėjo mokami mokesčiai ir jokios Paslaugų tiekėjo patiriamos su Sutarties vykdymu susijusios išlaidos nėra atlyginamos.

Paslaugų teikėjas turi teisę taikyti papildomus užsakymo / komisinius mokesčius (fiksuotą užsakymo mokestį ir / arba procentinį mokestį nuo surinktų mokesčių dydžio) galutiniam klientui, aiškiai apie tai informuojant klientą ir atskirai nurodant mokesčio už transporto priemonių stovėjimo judu aikštelėse be užtvaro dydį ir papildomus Paslaugų tiekėjo mokesčius. Paslaugų tiekėjas gali keisti šiuos taikomus papildomus mokesčius ne dažniau nei kas 6 mėnesius, apie numatomus pakeitimus aiškiai apie tai informuojant klientą prieš protingą terminą.

Be to, apie Paslaugų tiekėjo taikomų papildomų mokesčių pasikeitimą Paslaugų tiekėjas privalo informuoti Užsakovą ne vėliau kaip prieš 14 (keturiolika) dienų iki tokių mokesčių įsigaliojimo.

1. **SUTARTIES ĮVYKDYMO UŽTIKRINIMAS**
	1. Paslaugų teikėjo įsipareigojimų pagal Sutarti įvykdymas užtikrinamas banko garantija arba laidavimo draudimo raštu. Sutarties įvykdymo užtikrinimas pateikiamas pradėjus teikti Paslaugas, t. y. nuo pasirengimo Paslaugų teikimui pabaigos (Sutarties BD 4.1 punktas).
	2. Sutarties įvykdymo užtikrinimo dokumentas turi būti parengtas pagal su Užsakovu suderintą ir Užsakovui priimtiną formą (pavyzdinis tekstas pateikimas (pridedama)). Paslaugų teikėjas privalo pateikti deramai įformintą, atitinkančią Lietuvos Respublikos teisės aktų reikalavimus, banko besąlyginę ir neatšaukiamą Sutarties įvykdymo garantiją arba besąlyginį ir neatšaukiamą draudimo bendrovės laidavimo draudimo raštą (toliau – laidavimas) (kartu su laidavimo draudimo raštu turi būti pateiktas laidavimo draudimo liudijimas (polisas) su nuoroda į taisykles, kurių pagrindu buvo nustatytos draudimo sąlygos bei mokestinio pavedimo, patvirtinančio draudimo polise nurodytos draudimo įmokos apmokėjimą, kopija) bei visus juos lydinčius dokumentus (originalus) žemiau nurodytomis sąlygomis.
	3. Garantijos (laidavimo) suma: pradinės garantijos (laidavimo) suma turi būti pakankama padengti planuojamą 1 (vieno) mėnesio surinktų mokesčių už transporto priemonių stovėjimo JUDU aikštelėse be užtvaro pervedimo sumą, bet ne mažiau kaip 5 000,00 EUR (penki tūkstančiai eurų). Po 3 (trijų) mėnesių nuo pradėjimo teikti Paslaugas dienos garantijos suma atnaujinama, kad būtų pakankama padengti 1 (vieno) mėnesio surinktos mokesčių už transporto priemonių stovėjimo JUDU aikštelėse be užtvaro pervedimo pervedimo sumą (atsižvelgiant į trijų mėnesių vidurkį), bet ne mažiau kaip 5 000,00 EUR (penki tūkstančiai eurų). Vėliau garantijos (laidavimo) suma perskaičiuojama ir turi būti atnaujinama kas 12 (dvylika) mėnesių. Naujos garantijos (laidavimo) suma perskaičiuojama pagal Užsakovo pateiktą skaičiuoklę, atsižvelgiant į numatomą surinkti mokesčių už transporto priemonių stovėjimo JUDU aikštelėse be užtvaro pervedimo mokestį ateinančiais metais. Atnaujinta garantija pateikiama per 15 (penkiolika) kalendorinių dienų skaičiuojant nuo momento, kada kyla pagrindas atnaujinti garantiją.
	4. Garantijos (laidavimo) dalykas: Tiekėjo prievolių pagal Sutartį pažeidimas, dalinis ar visiškas jų nevykdymas ar netinkamas jų vykdymas.
	5. Garantijos (laidavimo) sumos išmokėjimo sąlygos ir tvarka: per 10 (dešimt) darbo dienų nuo pirmo raštiško Užsakovo pranešimo garantui apie Paslaugų teikėjo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas neturi teisės reikalauti, kad Užsakovas pagrįstų savo reikalavimą. Užsakovas pranešime garantui nurodys, kad garantijos (laidavimo) suma jam priklauso dėl to, kad Paslaugų teikėjas dalinai ar visiškai neįvykdė Sutarties sąlygų ar kitaip pažeidė Sutartį.
	6. Garantijos (laidavimo) galiojimo terminas: visą Sutarties vykdymo laikotarpį iki Sutarties galiojimo termino pabaigos (atsižvelgiant į Sutarties galiojimo terminą ir pratęsimo terminus). Jeigu garantija išduota terminuotai (pvz. 36 mėn.), likus ne mažiau kaip 30 (trisdešimt) dienų iki garantijos(laidavimo) galiojimo pabaigos, Paslaugų teikėjas privalo pateikti Užsakovui naują garantiją (laidavimą) (atitinkančią šios Sutarties sąlygas), kuri turi nenutrūkstamai pratęsti Sutarties įvykdymo užtikrinimą atnaujintam terminui ar iki Sutarties galiojimo termino pabaigos, jei terminas trumpesnis.
	7. Jei Užsakovas pasinaudoja Sutarties įvykdymo užtikrinimu, Paslaugų teikėjas, siekdamas toliau vykdyti sutartinius įsipareigojimus, privalo per 10 (dešimt) darbo dienų nuo pranešimo, kad Užsakovas pasinaudojo Sutarties įvykdymo užtikrinimu, gavimo dienos pateikti Užsakovui naują Sutarties įvykdymo užtikrinimą, tai pačiai sumai.
	8. Jei nurodytu laiku Paslaugų teikėjas neatnaujina ir (ar) nepateikia naujo Sutarties įvykdymo užtikrinimo, tai laikoma Sutarties esminiu pažeidimu ir Užsakovas įgyja teisę vienašališkai nutraukti Sutartį, nesikreipiant į teismą, informavus Paslaugų teikėją apie tai ne vėliau kaip prieš 2 (dvi) darbo dienas.
	9. Sutarties įvykdymo užtikrinimas grąžinamas Paslaugų teikėjui per 30 (trisdešimt) kalendorinių dienų po Sutarties pabaigos, gavus rašytinį Paslaugų teikėjo prašymą (garantijos (laidavimo rašto) atveju grąžinamas garantijos (laidavimo) originalas tik jei originalas buvo pateiktas ne elektronine forma).
	10. Garantijos pateikimas ir atnaujinimas yra esminė Sutarties vykdymo sąlyga.
2. **SUTARTIES TERMINAS**
	1. Sutartis įsigalioja nuo jos pasirašymo momento ir galioja 36 (trisdešimt šešerių) mėnesių laikotarpį. Jei nė viena iš Šalių likus 30 (trisdešimt) kalendorinių dienų iki Sutarties galiojimo pabaigos nepraneša raštu apie Sutarties nutraukimą, laikoma, kad Sutartis automatiškai pratęsiama papildomam 1 (vienerių) metų laikotarpiui, su sąlyga, kad Paslaugų teikėjas atnaujina Sutarties įvykdymo užtikrinimą naujam periodui, atsižvelgiant į perskaičiuotą sumą. Tokių automatinių pratęsimų skaičius yra neribotas.
	2. Sutartis gali būti pratęsiama ir nutraukiama abiejų Šalių rašytiniu susitarimu.
3. **ŠALIŲ ATSTOVAI (Sutarties BD 13 skyrius)**
	1. Šalių paskiriami atstovai, atsakingi už Sutarties vykdymą:

|  |  |  |
| --- | --- | --- |
|  | Užsakovas | Paslaugų teikėjas |
| Pareigos |  |  |
| Vardas, pavardė |  |  |
| Adresas |  |  |
| Telefonas  |  |  |
| El. paštas |  |  |

1. **KITOS SUTARTIES NUOSTATOS**
	1. Sutarties SD vartojamos sąvokos suprantamos taip, kaip jos apibrėžtos Sutarties BD 1 skyriuje.
	2. Paslaugų teikėjas įsipareigoja savo jėgomis ir sąskaita užtikrinti, kad jis, jo darbuotojai ar subrangovai visą šios Sutarties galiojimo laikotarpį turės visus reikiamus atestatus, leidimus, licencijas, sutikimus, patvirtinimus ir/ar kitus dokumentus, numatytus Teisės aktuose ir (ar) būtinus įsipareigojimams pagal šią Sutartį vykdyti, vykdys juose numatytas sąlygas bei jomis vadovausis. Paslaugų teikėjas įsipareigoja, kad pirkimo sutartį vykdys tik tokią teisę turintys asmenys.
2. **ŠALIŲ REKVIZITAI**

|  |  |
| --- | --- |
| **Užsakovas** **Savivaldybės įmonė „SUSISIEKIMO PASLAUGOS“**Laisvės pr. 10A, 04215 VilniusKodas: 124644360PVM mokėtojo kodas: LT246443610Tel.: (8 5) 210 7050El. pašto adresas: info@judu.ltA. s.: LT14 7044 0600 0764 2185 Bankas: AB SEB bankas  \_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  | **Paslaugų teikėjas****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kodas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ PVM mokėtojo kodas: \_\_\_\_\_\_\_\_\_\_\_\_\_Tel. / faks.: \_\_\_\_\_\_\_\_\_\_\_\_\_\_\_\_\_\_\_\_\_\_El. pašto adresas: \_\_\_\_\_\_\_\_\_\_\_\_\_\_\_\_A. s.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  |